
**ΕΠΙΜΟΡΦΩΤΙΚΟ ΣΕΜΙΝΑΡΙΟ:**

**«Η Μουσειακή Αγωγή στο σχολείο του 21ου αιώνα»**

**ΕΠΙΜΕΛΕΙΑ ΕΡΓΑΣΙΑΣ:**

**Νικολάτος Ιωάννης**

**Θέμα:**

**Γνωριμία με το Μουσείο Σύγχρονης Τέχνης «Θεόδωρος Παπαγιάννης»**

|  |  |
| --- | --- |
| **Website:** | <http://theodoros-papagiannis.gr/el/museum>  <http://www.mcap.gr/Omilos_Filon_Mouseiou.aspx> |
| **Αριθμός Εργαζομένων:** | - |
| **Μέσα κοινωνικής δικτύωσης:** | <https://www.facebook.com/TheodorosPapayannisTheReturnToElliniko>  <https://www.facebook.com/museumtheodorospapagiannis> |
| **Τύπος:** | Τοπικό |
| **Τύπος Μουσείου και Συλλογών:** | Σύγχρονης Τέχνης |
| **Ετήσιος αριθμός επισκεπτών:** | - |
| **Πληροφορίες:** | Το Μουσείο βρίσκεται στο Ελληνικό Ιωαννίνων του Δήμου Κατσανοχωρίων.  **Ώρες λειτουργίας:** Λειτουργεί καθημερινά 9:30 - 15:00, εκτός Δευτέρας.  Τηλέφωνο Mουσείου: 26510 89220 E-mail: mca.papagiannis[at]gmail.com |
| Το Μουσείο δημιουργήθηκε στο **Ελληνικό Ιωαννίνων** του Δήμου Κατσανοχωρίων και είναι μοναδικό στο είδος του. Η μοναδικότητά του έγγειται στο ότι περιλαμβάνει έργα που μιλούν για τον τόπο μας, την Ήπειρο και την ιστορία της. Για ό,τι τη δόξασε και την έκανε σεβαστή στον κάθε Έλληνα που ακούει το όνομά της. Είναι μοναδικό, γιατί μιλάει για το ψωμί, για τον ευεργέτη, τον ξενιτεμένο, τον πνευματικό άνθρωπο, τον Ηπειρώτη μάστορα, το βοσκό, το γεωργό, την πολύπαθη Ηπειρώτισσα μάνα και τέλος για τη μάθηση.  Το Μουσείο φιλοξενείται σ' ένα ωραίο Σχολείο. Κτίστηκε από σπουδαίους Ηπειρώτες μαστόρους με χρήματα του ευεργέτη Νικολάου Μαντελόπουλου.  Τα **έργα** του Μουσείου:   * Μιλούν για το ψωμί, την απαρχή του πολιτισμού κατά το Διαγόρα, που τόσο πολύ ταυτίστηκε με τον Ηπειρώτη και τη ζωή του. * Μιλούν για τον ξενιτεμένο και τον Ευεργέτη. * Μιλούν για τον πνευματικό άνθρωπο και τα γράμματα, για την πνευματική άνθηση που δημιουργήθηκε τη δύσκολη περίοδο της τουρκοκρατίας μέσα από λαμπρά σχολεία, με σπουδαίους πνευματικούς ανθρώπους ως δασκάλους, που κράτησαν ζωντανή την εθνική συνείδηση. * Μιλούν για τον χτίστη, που η μαστοριά του τον έκανε διάσημο και περιζήτητο στα πέρατα του κόσμου. Κι εγώ σεμνύνομαι να λέω πως είμαι ένας εργάτης απ' το συνάφι τους! * Μιλούν για τον κτηνοτρόφο και τον γεωργό, τον ξωμάχο του χωριού, που εκτός της κύριας δουλειάς του έκανε και άλλες χίλιες δυο.   Ανάμεσα σ' αυτά τα έργα υπάρχουν και πολλά που είναι καμωμένα από τ' αποκαΐδια του Πολυτεχνείου, περίτεχνα συνδυασμένα και στολισμένα με άλλα υλικά, ανακυκλώσιμα. Αντικείμενα δεύτερης χρήσης, πεταμένα, ξεχασμένα στις μάντρες, αλλά με τη δική τους ιστορία.  Στο Μουσείο υπάρχουν πορτρέτα σημαντικών ανθρώπων, όπως και πολλών απλών λαϊκών ανθρώπων οι μορφές. Η ιδιαιτερότητά τους οφείλεται στο ότι, πλην ελαχίστων, είναι τερακότες με χρώμα που προσθέτει εκφραστικότητα, πέραν του ότι ξαναβρίσκει το μίτο της χρωματισμένης αρχαίας Ελληνικής γλυπτικής.  Στις προθήκες του διαδρόμου εκτίθεται μια μοναδική σειρά από προπλάσματα μεταλλίων και νομισμάτων, που φιλοτεχνήθηκαν κατά τη διάρκεια 40 περίπου χρόνων. Ιδιαίτερο θέμα και θέαμα είναι η τάξη με τους μαθητές, τα παλαιά θρανία, το δάσκαλο και τους θεατές. «Η τάξη της μάθησης».  Είναι ένα εξαιρετικό Μουσείο το οποίο αξίζει **να επισκεφτείτε**. | |

**ΒΙΒΛΙΟΓΡΑΦΙΑ:**

* [**http://theodoros-papagiannis.gr/el/museum**](http://theodoros-papagiannis.gr/el/museum)
* [**http://www.mcap.gr/Omilos\_Filon\_Mouseiou.aspx**](http://www.mcap.gr/Omilos_Filon_Mouseiou.aspx)
* [**https://www.facebook.com/TheodorosPapayannisTheReturnToElliniko**](https://www.facebook.com/TheodorosPapayannisTheReturnToElliniko)
* [**https://www.facebook.com/museumtheodorospapagiannis**](https://www.facebook.com/museumtheodorospapagiannis)

****